материали на въздушния превозвач, на стоки, предназначени за полета или за летището, в зависимост от случая;
 й)
 познаване на изискванията за транспортиране, ако това е приложимо.
 11.2.4. Специализирано обучение на лицата, които са преки ръководители на лица, извършващи контрол за сигурност (преки ръководители)
 Специализираното обучение за преките ръководители, в допълнение към знанията и уменията на лицата, които те ръководят, дава всички изброени по-долу знания и умения:
 а)
 познаване на съответните правни изисквания и как те да бъдат изпълнени;
 б)
 познаване на задачите по упражняване на надзор;
 в)
 познаване на вътрешния контрол на качеството;
 г)
 способност за правилна реакция при откриване на забранени предмети;
 д)
 познаване на процедурите за реагиране при извънредни обстоятелства;
 е)
 способност за предоставяне на наставничество и обучение в процеса на работа, както и за мотивиране на другите.
 В допълнение, когато определените за лицето задачи изискват това, обучението дава също всички от изброените по-долу знания и умения:
 а)
 познания по управление на конфликти;
 б)
 познаване на възможностите и ограниченията на оборудването за сигурност или на използваните методи за проверка.
 11.2.5. Специализирано обучение за лицата, които носят обща отговорност на национално или местно равнище за това програмата за сигурност и нейното прилагане да са съобразени с всички правни разпоредби (ръководители по сигурността)
 Специализираното обучение на ръководителите по сигурността дава всички изброени по-долу знания и умения:
 а)
 познаване на съответните правни изисквания и как те да бъдат изпълнени;
 б)
 познаване на контрола на качеството на вътрешно, национално, съюзно и международно равнище;
 в)
 способност за мотивиране на другите;
 г)
 познаване на възможностите и ограниченията на оборудването за сигурност или на използваните методи за проверка.
 11.2.6. Обучение на лица, които не са пътници, за които се изисква достъп без придружител до зони с ограничен достъп
 11.2.6.1. Лица, които не са пътници, за които се изисква достъп без придружител до зони с ограничен достъп и не попадат в обхвата на точки 11.2.3—11.2.5 и 11.5, преминават курс на обучение по сигурност, преди да им бъде издадено разрешение за достъп без придружител до зони с ограничен достъп.
 По обективни причини компетентният орган може да освободи лица от изискваното обучение, ако достъпът им е ограничен до зони в терминала, които са достъпни за пътниците.
 11.2.6.2. Обучението по сигурност дава всички изброени по-долу знания и умения:
 а)
 познаване на предишни случаи на незаконна намеса в гражданското въздухоплаване, на терористични актове и настоящи заплахи;
 б)
 осведоменост за съответните правни изисквания;
 в)
 познаване на целите и организацията в областта на сигурността на въздухоплаването, включително задълженията и отговорностите на лицата, които осъществяват контрол за сигурност;
 г)
 познаване на конфигурацията на пункта за проверка и процеса на проверка;
 д)
 познаване на контрола на достъпа и съответните процедури за проверка;
 е)
 познаване на използваните на летището пропуски за лица;
 ж)
 познаване на процедурите за съобщаване на събития;
 з)
 способност за правилна реакция при инциденти, свързани със сигурността.
 11.2.6.3. Всяко лице, което преминава курс на обучение по сигурност, трябва да демонстрира познания по всички въпроси, обхванати от точка 11.2.6.2, преди да му бъде издадено разрешение за достъп без придружител до зони с органичен